stanford-oval/wikipedia huggingface dataset:
הגבוהים והאדירים
תקציר העלילה

בנמל התעופה בהונולולו, עומדת לצאת טיסה מטוס דאגלס DC-4 לסן פרנסיסקו. בטיסה 17 נוסעים ו-5 אנשי צוות. הקברניט הראשי הוא ג'ון סאליבן (רוברט סטאק) הקצין הראשון הוא דן תורן (ג'ון ויין). תורן הוא טייס מבוגר ועתיר ניסיון. באחת הטיסות התרסק המטוס, אשתו ובנו נהרגו והוא נפצע קשה ונשאר עם צליעה קבועה. המחשבות על התאונה רודפות אחריו כל הזמן.
הדיילת (דו אבדון) מקבלת את הנוסעים זוגות ובודדים ולכל אחד יש סיפור ובעיות שונות.
אד ג'וזף (פיל האריס) ואשתו (אן דורן) הם זוג שחזר מחופשה בהוואי שהייתה רצופה תקלות אבל הם לקחו הכל בקלות.
סאלי מק'י (ג'ן סטרלינג) טסה בחששות כבדים לפגוש גבר שהתאהב בתמונתה לפני שנים כשהייתה מלכת יופי. היא חוששת מתגובתו שיראה שאינה יפה כמו בתמונה.
מיי הולסט (קלייר טרבור) היא שחקנית לשעבר. היא מתיישבת ליד קן צ'לד (דייוויד בריאן) החרד מהטיסה ומעודדת אותו. אחד הנוסעים, המפרי אגניו (סידני בלקמר) חושד בצילד שהוא בוגד עם אשתו ומאיים עליו באקדח שנלקח ממנו על ידי הנוסעים.
המטוס מתחיל לרטוט והצוות מבחין בדליקה באחד המנועים. הם מצליחים לכבות אותה אבל המנוע מושבת ונגרמת זרימת דלק קשה.
תורן מודיע לנוסעים המבוהלים כי כנראה לא יוכלו להגיע לסן פרנסיסקו והם יצטרכו להנחית את המטוס בים. סירות של משמר החופים של ארצות הברית ימתינו להם במקום וימשו אותם מהים. בינתיים הוא מבקש מהנוסעים להשליך את כל חפציהם לים כדי לחסוך בדלק. כל הנוסעים משתפים פעולה, מוסרים לו את המזוודות. הוא פותח את דלת המטוס כשאחד הנוסעים תומך בו, ומשליך הכל לים.
תורן מחליט בהתייעצות עם הנווט וילבי (ואלי בראון) שהם יוכלו לנחות בסן פרנסיסקו. הקברניט הנפחד מחליט בכל זאת לבצע נחיתה בים אבל תורן סוטר לו והוא מתאושש ומסכים להנחית את המטוס ביעדו בהדרכת תורן.
בשדה התעופה בסן פרנסיסקו מכינים לנחיתת אונס אבל המטוס נוחת ללא פגע.
Arch Linux

| --- | --- |


צילום מסך מתוך Arch Linux עם שולחן העבודה GNOME
 מפתח:  אארון גריפין, קהילת Arch
 משפחה:  לינוקס
 מודל קוד:  קוד פתוח
 מחזור חיים:  מרץ 2002 – הווה (כ־23 שנים) 
 גרסה אחרונה:  (הפצה מתגלגלת)
 סוג גרעין:  מונוליתי
 סוג רישיון:  הרישיון הציבורי הכללי של גנו
 מצב עבודה:  עדכני
 מנהל חבילות:  Pacman
 מבוססת על:  עצמאית
 פלטפורמות:  ARM, i686, x86-64, RISC-V 
 אתר אינטרנט:  https://archlinux.org 
 
Arch Linux (או Arch) היא הפצת לינוקס קהילתית, עצמאית המתבססת על מודל הפצה מתגלגל ומיועדת למחשבים עם ארכיטקטורת x64. הפילוסופיה מאחורי ההפצה היא KISS, כלומר, חתירה לפשטות מרבית, תוך שמירה עד כמה שאפשר על קוד המקור כפי שהוא, ללא טלאים שאינם הכרחיים.
מנהל החבילות

Arch משתמשת במערכת ניהול חבילות בינאריות קלה לשימוש בשם pacman.‏ pacman כתובה בשפת C ומעוצבת להיות קלה, פשוטה ומהירה מאוד. Arch גם מספקת מערכת בניית חבילות דמוית ports שנקראת ABS‏ (Arch Build System), שנועדה להקל על בניית והתקנת החבילות מקוד המקור.
מאגרי חבילות

קיימים שבעה מאגרי חבילות (Package Repositories, נקראים גם Repos) רשמיים להפצה:
מאגרי חבילות > [core]

במאגר חבילות זה יש את כל הדרוש למערכת Arch Linux בסיסית ועובדת. מאגר זה כולל את הכלים הבסיסיים של GNU, הליבה של לינוקס, עורך בסיסי - vi או nano. כל החבילות במאגר זה חייבות להיות שלמות ובדוקות לפני כניסה למאגר זה. מדית התקנה מסוג CORE פשוט מכילה את המאגר הזה, בתוספת תסריטי ההתקנה.
מאגרי חבילות > [extra]

מכיל את כל החבילות שלא נדרשות לצורך מערכת בסיסית, אבל נדרשות לצורך מערכת עשירה יותר, כגון שרת X, שולחנות העבודה GNOME ו־KDE, שרת האינטרנט אפאצ'י ועוד.
מאגרי חבילות > [community]

מאגר זה מכיל חבילות המנוהלות על ידי משתמשים מהימנים (Trusted Users בקיצור, TUs), והם בעצם ענף מהודר מראש (בינארי) של מאגרי ה־AUR (ראו להלן), ונוצרו מחבילות שהיו במאגר זה במקור, ונבחרו לעבור למאגר זמין יותר.
מאגרי חבילות > [testing]

מאגר זה מכיל חבילות המועמדות להיכנס למאגרים [core] ו־[extra], ועשויות לשבור חבילות קיימות ו/או מחכות לחבילות אחרות כדי שיבנו, ולאחר שכל החבילות הרלוונטיות יבנו, אז החבילות תועברנה למאגר הרלוונטי להן. שימוש במאגר זה מחייב שימוש במאגר [community-testing].
מאגרי חבילות > [multilib]

לאלו העובדים עם מערכות 64 סיביות, ייתכן ותדרשנה חבילות מסוימות שלא ניתן להדר לארכיטקטורה זו, מסיבות שונות, כגון חבילות קנייניות ללא קוד מקור, אז נצרכות גם חבילות נוספות כדי לעבוד איתם. נובע מכך, שמשתמש אשר לא אפשר מאגר זה, יעבוד עם מערכת 64 סיביות טהורה.
מאגרי חבילות > [community-testing]

מאגר זה דומה למאגר [testing] בכך שהוא מכיל חבילות העשויות לשבור חבילות קיימות, אך החבילות בו מועמדות להיכנס למאגר [community]. שימוש במאגר זה מחייב שימוש במאגר [testing].
מאגרי חבילות > [multilib-testing]

מאגר זה דומה למאגר [testing] בכך שהוא מכיל חבילות העשויות לשבור חבילות קיימות, אך החבילות בו מועמדות להיכנס למאגר [multilib].
Arch User Repository

מאגר זה, שנקרא גם AUR, הוא מאגר חבילות לא רשמי של תסריטי התקנה המכילים פרטים על החבילה כגון, מקור קוד המקור, הוראות ההידור ועוד. לאחר הרצה של תסריט התקנה (באמצעות התכנה makepkg), נוצרת חבילה הניתנת להתקנה על ידי מנהל החבילות pacman. כל משתמש יכול להוסיף חבילות למאגר זה.
Arch Linux ARM

להפצה ישנה הפצת בת, שאינה נתמכת באופן רשמי, ומוסיפה תמיכה למחשבים בארכיטקטורת ARM (כגון Raspberry Pi) בגרסאות ARMv5te, ARMv6, ARMv7 ו־ARMv8 AArch64.
הערות שוליים

↑  AUR
↑  הפצת בת
בית הכנסת צרי גלעד

| --- | --- |

 מידע כללי
 סוג:  מבנה אדריכלי, בית כנסת 
 מיקום:  לבוב 
 מדינה:  אוקראינה 
 זרם:  יהדות אורתודוקסית
 הקמה ובנייה
 תקופת הבנייה:  ?–1912
 תאריך פתיחה רשמי:  1912 
 אדריכל:  אלברט קורנבלוט 
 סגנון אדריכלי:  סגנון הקשת העגולה 
 
 קואורדינטות:  49°50′17″N 24°00′16″E﻿ / ﻿49.83802778°N 24.00444444°E﻿ / 49.83802778; 24.00444444
  (למפת לבוב מוגדלת) בית הכנסת צרי גלעד(למפת לבוב רגילה) בית הכנסת צרי גלעד he
 
בית הכנסת צרי גלעד הנקרא על תמיהת הנביא בפסוק "הצרי אין בגלעד" (צרי הוא בושם האפרסמון, כלומר "בושם הגלעד") בית הכנסת משמש את הקהילה היהודית האורתודקסית בלבוב, אוקראינה.
היסטוריה

בית הכנסת צרי גלעד ובית הכנסת חדשים הם שני בתי הכנסת היהודים היחידים בלבוב ששרדו את מלחמת העולם השנייה, מתוך המוני בתי כנסת לפני הכיבוש הנאצי.
בית הכנסת נבנה בשנת 1925, והוא תוכנן על ידי אלברט קורנבלוט בסגנון הבארוקי הבנייה מומנה על ידי קרן הדקה של יהודי "צרי גלעד" ותוכננה להכיל 384 מתפללים.
הבניין הצליח לשרוד את המלחמה מאחר שהנאצים השתמשו בה כאורווה לסוסים. לאחר שנת 1945, תחת המשטר הסובייטי, בית הכנסת שימש כמחסן. בשנת 1989 הבניין הוחזר לקהילה היהודית. הבניין שופץ בין השנים 1995 ל-1997, ובין השנים 1999 ל-2000. בשנים 2004–2005, ביוזמת הארגון "HGSS Friends of Lviv" (ארגון צדקה המזוהה עם בית הכנסת של פרבר המפסטד בלונדון), ובמימון ניכר ממשפחת רוהר מניו יורק ומיאמי, היא עברה שיפוץ פנים גדול בהנחיית האדריכל אהרון אוסטרייכר. במקביל שוחזרו היצירות המרהיבות על הקירות והתקרות. ציורי קיר אלה של בית הכנסת הם מהציורים הבודדים ששרדו בבית הכנסת באוקראינה.
הערות שוליים

↑  העיתון "נייער מארגן", לבוב, 16-08-1937,מס' 180
↑  ספר ירמיהו ח, כב
↑  הגלעד מוזכר בספר ירמיהו (ח כב, ומו יא) כמקום גידולו של הצרי
↑  https://sztetl.org.pl/en/towns/l/703-lwow/112-synagogues-prayer-houses-and-others/86674-tsori-gilead-synagogue-lviv-4-brativ-mikhnovskykh-street(הקישור+אינו+פעיל) History of the building; further information. Retrieved May 22,2018
הכל אודות אהבה

| --- | --- |
כרזת הסרט
כרזת הסרט
 מבוסס על:  רומן של אירווינג פיינמן
 בימוי:  דלמר דייבס 
 הופק בידי:  דלמר דייבס 
 תסריט:  דלמר דייבס 
 עריכה:  ויליאם זיגלר
 שחקנים ראשיים:  טרוי דונהיו סוזן פלשט 
 מוזיקה:  מקס שטיינר 
 צילום:  צ'ארלס לוטון 
 מדינה:  ארצות הברית 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  5 במרץ 1962
 משך הקרנה:  119 דקות
 שפת הסרט:  אנגלית 
 סוגה:  קומדיה רומנטית, סרט דרמה 
 מקום התרחשות:  איטליה 
 דף הסרט ב־IMDb
 
הכל אודות אהבה (באנגלית: Rome Adventure) הוא סרט רומנטי אמריקאי משנת 1962 בהפקתו ובבימויו של דלמר דייבס שגם כתב את התסריט המבוסס על הרומן "אוהבים חייבים ללמוד" של אירווינג פיינמן משנת 1932.
בתפקידים הראשיים - טרוי דונהיו, סוזן פלשט, רוסאנו בראצי ואנג'י דיקינסון. זה סרטה השני של פלשט לאחר "נער הגיישה" ולכן אינה מופיעה בכתוביות ראשונה אף על פי שהיא משחקת בתפקיד ראשי. במשך ההסרטה התאהבו דונהיו ופלשט ונישאו. הם הופיעו בסרט אחד נוסף - "על גבורה ואהבה" (1964) והתגרשו.
העלילה היא על זוג צעיר שמנהלים רומן אהבה ומטיילים באיטליה. בסרט יש צילומים רבים מאתרי רומא וכן מפיזה, מעבר סלה, ורונה, אורבייטו, פירנצה, לאגו מאג'ורה, סן ג'מיניאנו ועוד.
את המוזיקה חיבר מקס שטיינר, השיר "Al di là" (מעבר ל..) מושר ומנוגן לאורך הסרט.
תקציר העלילה

פרודנס בל (סוזן פלשט) עובדת כספרנית במכללה לבנות בארצות הברית. היא נקראת לבירור לאחר שמסרה לנערה ספר שנאסר להחזיקו בספרייה. הספר הוא "אוהבים חייבים ללמוד" והוא לדעת הנהלת המכללה לא מתאים לבנות המכללה. פרודנס אומרת שהיא מסרה את הספר שנמצא אצלה באופן פרטי והיא אינה חושבת שיש בו דברים אסורים לבנות. היא מחליטה במקום להתפטר ולנסוע לאיטליה כדי לחוות שם אהבה.
ידידים של הוריה מצרפים אליה את בנם אלברט (המפטון פנצ'ר) שעושה מחקר על האטרוסקים כדי שישגיח על פרודנס. באנייה פוגשת פרודנס את רוברטו (רוסאנו בראצי) רווק איטלקי מבוגר, עשיר ורודף נשים. רוברטו מוצא לה חדר בוילה של רוזנת שמשכירה חדרים.
פרודנס מתחילה לסייר באתרי רומא ומוצאת עבודה בחנות לספרים באנגלית. בין דרי הווילה היא נפגשת בסטודנט לארכיטקטורה בשם דון פורטר (טרוי דונהיו) הנמצא שם בקשר לעבודת הגמר שלו. בין שניהם מתפתחת ידידות שמתחזקת במשך טיול שלהם ברומא ובצפון איטליה. בתחילה הם גרים בחדרים נפרדים ואחר כך ביחד.
לדון הייתה חברה קודמת בשם לידה (אנג'י דיקינסון), פאם פטאל שעזבה אותו כדי למצוא מאהב עשיר ולהתחתן אתו. לאחר שהם חוזרים לרומא מחדשת לידה את הקשר עם דון ופרודנס מגלה זאת ונעלבת. היא מנתקת את הקשר עם דון ומחליטה לקיים קשר עם רוברטו המבוגר אך רוברטו דוחה אותה ואומר כי דון אוהב אתה.
לידה התחתנה עם איש עסקים עשיר ורוצה לביים קשר עם דון כדי שתוכל להתגרש ולחיות כעצמאית גרושה ועשירה. דון דוחה אותה ולבסוף חוזר לארצות הברית.
פרודנס מחליטה גם לחזור ובנמל ניו יורק היא נפגשת בהוריה ובדון שמחזיק בידו מנורה מוזהבת שהם קנו יחד בטיול באיטליה ושניהם מתחבקים.
צוות השחקנים

| שם השחקן/ית | שם הדמות |
| --- | --- |
טרוי דונהיו: דון פורטר
סוזן פלשט: פרודנס בל
רוסאנו בראצי: רוברטו אורלנדי
אנג'י דיקינסון: לידה קנט
המפטון פנצ'ר: אלברט סטילוול
הטוסטר הקטן והאמיץ

| --- | --- |

 מבוסס על:  The Brave Little Toaster 
 בימוי:  ג'רי רייס 
 הופק בידי:  דונלד קושנר, Peter Locke 
 תסריט:  ג'רי רייס, ג'ו ראנפט, תומאס מ' דיש 
 עריכה:  דונלד ארנסט
 שחקנים ראשיים:  דיאנה אוליבר   טימותי דיי   ג'ון לוביץ
 מדבבים:  דיאנה אוליבר סטיב לורנס Joe Cutler Bao Calvin White דוויין ג'ונסון ג'יימס ברוס ויין כץ פיל הארטמן תימותי א. דיי ג'ו ראנפט ג'ון לוביץ ת'ראל רייבנסקרוף טימותי סטאק אל רוקר 
 מוזיקה:  ון דייק פארקס (שירים)   דייוויד ניומן
 אנימטור:  Ah Da 
 מדינה:  ארצות הברית 
 חברת הפקה:  סרטי היפריון
 חברה מפיצה:  סרטי וולט דיסני
 שיטת הפצה:  וידאו על פי דרישה, ישירות לווידיאו 
 הקרנת בכורה:  10 ביולי 1987
 משך הקרנה:  90 דקות
 שפת הסרט:  אנגלית
 סוגה:  סרט פנטזיה, סרט לכל המשפחה, סרט המבוסס על יצירה ספרותית, סרט מוזיקלי, סרט ילדים 
 תקופת התרחשות:  שנות ה-80 של המאה ה-20 
 תקציב:  2,300,000 דולר
 סרט הבא:  הטוסטר הקטן והאמיץ להצלה 
 דף הסרט ב־IMDb
 
הטוסטר הקטן והאמיץ (באנגלית: The Brave Little Toaster) הוא סרט הנפשה מ-1987, עיבוד לספר של תומאס דיש מ-1980 באותו השם. הסרט מתאר את הרפתקאותיהם של מכשירי חשמל מואנשים, והסיפור מתמקד בחמישה מכשירים מדברים, טוסטר, מנורת שולחן, שמיכה חשמלית, רדיו ושואב אבק, היוצאים למסע בחיפוש הבעלים המקוריים שלהם.
הסרט לא נחל הצלחה קולנועית רבה, אך היה פופולרי בהפצות וידאו[דרוש מקור] וזכה לשני המשכים כעבור עשור: הטוסטר הקטן והאמיץ במאדים והטוסטר הקטן והאמיץ להצלה.
הסרט שודר בערוץ הילדים בשנות ה-90 בדיבוב עברי.
עלילה

חבורת חפצים (טוסטר, שמיכה חשמלית, מנורת שולחן, רדיו, ושואב אבק) נוסעים לחפש את "האדון" שלהם, רוֹבּ, שהם מכירים מאז היותו ילד והוא גדל והגיע זמנו לנסוע למכללה. טרם החל מסעם הם היו צריכים למצוא דרך לנוע. היו להם חמישה ניסיונות כושלים כאשר האחרון היה המוצלח ביותר שכן הוא היה קרוב מאוד להיות הצלחה אולם חוט-החשמל היה קצר מדי. בעזרת מוחם הצליחו המכשירים לגלות שמוטב להם להשתמש בסוללה וכך יכלו לצאת למסעם.
במסעם קורות בעיות שונות: הסוללה התרוקנה, הנורה של המנורה נשרפה, השמיכה נתקעה על ענף, החבורה נפלה למפל מים בניסיון כושל לחצותו והחבורה כמעט שקעה בבוץ, אולם ניצלה על ידי איש שמן. בבית האיש השמן נותנת מנורה אחרת, כמתנה, את נורתה למנורה במקום זו שנשרפה. החבורה הרגישה פחד במקום הזה ולא רצתה להיות בו. היא הצליחה, יחדיו, להפחיד את האיש השמן ולבסוף היא ברחה מן המקום.
החבורה הגיעה לבית בו היו מכשירי-חשמל מודרניים שטענו כי "אין לכם מקום איתנו כלל" כפי שאמר השיר ששרו יחדיו. מסתבר שהמנורה שפתחה להם את הדלת היא לא כל-כך חביבה שכן היא דחפה את החבורה לאשפה וזו הגיעה למגרש-גרוטאות רחב-ממדים לגריסת מכוניות.
במגרש הגרוטאות נכח מגנט ענקי. למקום הגיעו רוב וחברתו כריס. רוב מצא תמונה ישנה שלו שהחבורה לקחה עמה, תמונה שנשברה אבל התמונה עצמה לא ניזוקה. התמונה עפה מהם בטעות. בעת שנעו על המסוע מצא רוב אותם והתלהב למצוא את חפציו הישנים. המגנט מיגנט אותם ורוב ניסה להיאבק עמו אך לא עמד בעוצמת המיגנוט החזקה שלו. רוב לא נהרג על ידי מכונת הגריסה בזכות הטוסטר שעצר את גלגלי-השיניים שלו בגופו. לאחר מכן רוב תיקן את הטוסטר ולקח את המכשירים אתו, במכונית שלו. הסרט הסתיים בכך ששואב-האבק אמר לרדיו "אתה כזאת גרוטאה"! והדבר תאם את נוכחותם במגרש-הגרוטאות לפני כן. לאור ההקשר הזה צחקה החבורה.
הערות שוליים

↑  http://www.sf-f.org.il/story_1041 הספד לתומאס דיש
| --- | --- |
בקרת זהויות :  GND: 1024740420 
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
המרד על הקיין (סרט)

| --- | --- |
כרזת  הסרט
כרזת  הסרט
 מבוסס על:  הרומן המרד על הקיין של הרמן ווק
 בימוי:  אדוארד דמיטריק
 הופק בידי:  סטנלי קריימר
 תסריט:  סטנלי רוברטס
 עריכה:  הנרי בטיסטה, ויליאם ליאון
 שחקנים ראשיים:  המפרי בוגרט רוברט פרנסיס ואן ג'ונסון פרד מקמורי חוזה פרר טום טולי
 מוזיקה:  מקס שטיינר
 צילום:  פרנץ פלנר
 מדינה:  ארצות הברית 
 חברת הפקה:  סרטי קולומביה 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  24 ביוני 1954
 משך הקרנה:  124 דקות
 שפת הסרט:  אנגלית
 סוגה:  סרט מלחמה, סרט דרמה, סרט בית משפט, סרט מבוסס יצירה ספרותית 
 מקום התרחשות:  האוקיינוס השקט 
 תקציב:  2,000,000‏$
 הכנסות:  21,800,000‏$
 הכנסות באתר מוג'ו:   cainemutiny
 דף הסרט ב־IMDb
 
ואן ג'ונסון והמפרי בוגרט בסצנת חקירת היעלמות התותים
המרד על הקיין (באנגלית: The Caine Mutiny ) הוא עיבוד קולנועי משנת 1954 של הרומן בשם זה של הרמן ווק משנת 1951 שזכה בפרס פוליצר. הרומן נכתב בעקבות חוויותיו של ווק משירותו על שולת מוקשים באוקיינוס השקט במלחמת העולם השנייה.
הסרט בוים על ידי אדוארד דמיטריק והופק על ידי סטנלי קריימר בעזרתו של חיל הים של ארצות הברית. המרד של קבוצת הקצינים נגד מפקדם אינו כרוך באלימות אלא במישור האתי והחוקי ובעקבותיו בא משפט צבאי שהוא שיא העלילה.
זה אחד מסרטיו האחרונים של המפרי בוגרט והופעת בכורה של רוברט פרנסיס שנהרג כעבור שנה בתאונת מטוס.
בתחילת הסרט נכתב כי "מעולם לא היה מרד על ספינה של חיל הים של ארצות הברית".
הסרט היה בין הסרטים הקופתיים ביותר באותה השנה, והיה מועמד לשבעה פרסי אוסקר: לסרט הטוב ביותר, התסריט המעובד הטוב ביותר, הפסקול המוזיקלי הטוב ביותר (מקס שטיינר), השחקן הטוב ביותר (המפרי בוגרט) שחקן המשנה הטוב ביותר (טום טולי), העריכה הטובה ביותר והקלטת הקול הטובה ביותר.
התסריט שונה בהרבה פרטים מהספר ומתרכז בעיקר באישיותו הבעייתית של מפקד ה"קיין" - פרנסיס קוויג.
לי מרווין משחק בתפקיד קטן של אחד המלחים ומופיע כאחד העדים במשפט הצבאי בסוף הסרט.
וילמר ולדראמה

| --- | --- |

ולדראמה, 2012
 לידה:  30 בינואר 1980 (בן 45) מיאמי, פלורידה 
 שם לידה:  Wilmer Eduardo Valderrama 
 מדינה:  ארצות הברית 
 תקופת הפעילות:  מ-1998
 עיסוק:  שחקן, מפיק, איש עסקים
 מקום לימודים:  תיכון ויליאם הווארד טאפט 
 בן או בת זוג:  לינדזי לוהן (2004–2004) 
 מספר צאצאים:  1
 פרופיל ב-IMDb
 
וילמר אדוארדו ולדראמה (באנגלית: Wilmer Eduardo Valderrama; נולד ב-30 בינואר 1980) הוא שחקן אמריקאי. מוכר בעיקר מסדרת הטלוויזיה "מופע שנות ה-70", בה גילם את פֶז, ובשל השתתפותו בתור הסוכן המיוחד ניקולס "ניק" טורס בסדרת המשטרה "NCIS".
ביוגרפיה

ולדראמה נולד במיאמי, פלורידה שבארצות הברית, לסוביידה ולבלבינו אי. ולדראמה. אביו הוא ונצואלי ואימו קולומביאנית. הוריו היו בעלי חברה להשכרת ציוד חקלאי. כשהיה בן שלוש עברה המשפחה לוונצואלה ולאחר מכן לקולומביה. מאוחר יותר, כשהיה בן ארבע עשרה, חזרה המשפחה לארצות הברית והם השתקעו בלוס אנג'לס. הוא לא ידע אנגלית, אך למד במהירות את השפה בבית הספר וגם החל ללמוד דרמה.
קריירה > קריירת משחק

בשנת 1998, זמן קצר לפני שסיים את לימודיו בתיכון, החל לשחק בסדרת הטלוויזיה הקומית "מופע שנות ה-70", שם גילם את דמותו של פֶז, נער ממוצא זר ולא ידוע, עד לירידתה מהמסכים בשנת 2006. "פז" איננו שמו האמיתי, אלא ראשי התיבות של foreign exchange student - תלמיד זר במסגרת תוכנית חילופי סטודנטים ומדינת המוצא שלו אינה ידועה כל הסדרה.
בין 2006 ל-2008 הנחה את שעשועון הטלוויזיה "יו מאמה" ב-MTV. לאחר מכן הוא החל להופיע בתפקידים קטנים בסדרות הטלוויזיה, "הסופרנוס", "להתעורר", "איפה את, צ'לסי?, "גברים בעבודה" ו"פרברי הגיהנום", ואף דיבב מספר סרטים ותוכניות טלוויזיה כמו "המופע של קליבלנד" ו"נדב ידי זהב".
בשנת 2010, התארח בפרק בסדרה "המכשפים מווייברלי פלייס" של ערוץ דיסני. ב-2011, שיחק בסרטים: "לארי קראון" ו"מעושר לעוני". ב-11 במאי, התארח בסדרה "רופא להשכיר".
ב-27 בספטמבר 2013, ולדראמה קיבל את פרס אלמה על פעילות אקטיביסטית חברתית בולטת.
בין 2014 ל-2016, כיכב ולדראמה בסדרה "מצאת החמה עד צאת הנשמה: הסדרה" עד לביטולה בתום העונה השלישית.
בשנת 2015 שיחק במותחן הפשע הביוגרפי "יומני הסם אדראל" בכיכובו של ג'יימס פרנקו, ובסדרת הטלוויזיה "דו"ח מיוחד".
בשנת 2015 החברה של ולדראמה 'WV' התחילו לייצר סרט אנימציה בשם "בלגן בממלכה" בו הוא מדבב את התפקיד הראשי יחד עם דמי לובאטו, אבריל לאבין ואשלי טיסדייל, האחראים למוזיקה הם דמי לובאטו, סיה ופול אאוט בוי, הסרט יצא לאקרנים בשנת 2016.
בשנת מ-2016, החל מהעונה ה-14, הצטרף לסדרה NCIS בתור סוכן מיוחד ניקולס "ניק" טורס. ולדראמה הצטרף לסדרה בכיכובו של מארק הרמון כסוכן לירוי גיבס, כאשר הסוכן טוני דינוזו (מייקל וות'רלי) עוזב. כיום משחק בעונה ה-2 של הסדרה באותו תפקיד.
ב-2019, דיבב בסרט האנימציה "בלאגן על ארבע" בשנת 2020, דיבב את דמותו של גקסטון בסרט "קדימה", וב-2021, דיבב את דמותו של אגוסטין בסרט "אנקאנטו".
ב-2022 הופיע כפז במספר פרקים בסדרה "מופע שנות ה-90", סדרת המשך של "מופע שנות ה-70" שיצאה בנטפליקס.
קריירה > קריירה מוזיקלית

ב-11 במאי 2011, ולדראמה הוציא את שירו "The Way I Fiesta", אותו ביצע תחת שם הבמה שלו, אדוארדו פרסקו. את הסרטון ביים עקיבא שפר, ודני מסטרסון, שותפו מהסדרה "מופע שנות ה-70" הופיע בקליפ. בשנת 2013 התארח בשירו של הראפר סקיי בלו "Salud".
ולדראמה הופיע בקליפ משנת 2009 לשיר "magínatet" של הצמד הפורטו-ריקני "Wisin & Yandel" הכולל את ויסין ויאנדל. הוא גם הופיע והפיק את הקליפ לשיר "Sexy and I Know It" משנת 2011 של הצמד המוזיקלי LMFAO. בשנת 2014 השתתף בקליפ לשיר "Really Don't Care" של הזמרת דמי לובאטו, איתה היה בזוגיות. בשנת 2017 השתתף בקליפ לשיר "Felices los 4" של הזמר הקולמוביאני מאלומה. בשנת 2020 השתתף בקליפ של השיר "Holy" של ג'סטין ביבר וצ'אנס הראפר.
חיים אישיים

ולדראמה הוא שותף בבעלות על 3 מסעדות יחד עם אשטון קוצ'ר. בינואר 2007 השיק מותג אופנה לגברים בשם "קאלאוונה".
ולדראמה יצא בעבר עם השחקניות מנדי מור, לינדזי לוהן ואשלי סימפסון. בין השנים 2010–2016 יצא עם הזמרת דמי לובאטו.
בינואר 2020 התארס ולדראמה לאמנדה פאצ'קו. ב-15 בפברואר 2021, נולדה בתם, נאקנו.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2001 | חיזורי קיץ | מיקי דומינדז |  |
| 2003 | פארטי מונסטר | די.ג'יי קוקי |  |
| 2004 | ההרפתקה הגדולה של קליפורד | רודריגו | דיבוב |
| 2005 | סלון יופי | קורקי | ללא קרדיט |
| 2006 | פרס של טיפשים | יוצר קולנוע תיעודי |  |
| 2006 | פאסט פוד | ראול |  |
| 2006 | כל הטיסות בטלות | זאק ואן בורק |  |
| 2006 | זום | מארקסמן |  |
| 2007 | El Muerto | דייגו |  |
| 2007 | The Condor | טוני ולדאז | דיבוב |
| 2008 | Columbus Day | מקס |  |
| 2008 | Days of Wrath | דניאל |  |
| 2010 | הארץ היבשה | ריימונד גונזלס |  |
| 2011 | מעושר לעוני | ברונו |  |
| 2011 | לארי קראון | דל גורדו |  |
| 2011 | The Brooklyn Brothers Beat the Best | ג'ייסון |  |
| 2014 | ריקוד מגניב | פלאקו |  |
| 2015 | To Whom It May Concern | אנג'ל |  |
| 2015 | The Girl Is in Trouble | סם |  |
| 2016 | יומני האדרל (אנ') | ג'וש |  |
| 2018 | בלגן בממלכה | הנסיך מקסים | דיבוב; גם מפיק בפועל |
| 2019 | בלאגן על ארבע | תורמן סאנצ'ז | דיבוב; גם מפיק בפועל |
| 2020 | קצב החיים | ארנסטו אנדרס |  |
| 2020 | קדימה | גאקסטון | דיבוב |
| 2021 | אנקאנטו | אגוסטין מדריגל | דיבוב |
פילמוגרפיה > טלוויזיה

| שנה | סרט | תפקיד | הערות |
| --- | --- | --- | --- |
| 1998 | Four Corners | אנטוניו | 4 פרקים |
| 2006–1998 | מופע שנות ה-70 | פז | תפקיד ראשי (8 עונות); 200 פרקים |
| 2002 | ככה זה בחיים | אאוחניו | פרק: "Mustang Lilly" |
| 2002 | מד טי.וי | פאנץ' | פרק: "#8.7" |
| 2004 | גיבורי העיירה | טייס הליקופטר | דיבוב; פרק: "Higgly Islands" |
| 2005 | רובוט צ'יקן | פז | דיבוב; פרק: "Gold Dust Gasoline" |
| 2006 | הסופרנוס | עצמו | פרק: "Luxury Lounge" |
| 2006 | Shorty McShorts' Shorts | נסטור | דיבוב; פרק: "Dudley and Nestor Do Nothing" |
| 2007–2006 | Yo Momma | מנחה | שעשועון; 3 עונות גם יוצר ומפיק בפועל |
| 2012–2006 | נדב ידי זהב | נדב / מני גרסיה | דיבוב; 96 פרקים |
| 2007 | That's Our Joe | אלמריה | פרק: "Padre De Joe F." |
| 2010 | המכשפים מווייברלי פלייס | דוד ארנסטו | פרק: "Uncle Ernesto" |
| 2011 | המופע של קליבלנד | דייגו | דיבוב; פרק: "How Do You Solve a Problem Like Roberta?" |
| 2011 | NTSF:SD:SUV:: | אנריקה | פרק: "Piper Doesn't Live Here Anymore" |
| 2012–2011 | רופא להשכיר | אריק קסביאן | 3 פרקים |
| 2012 | להתעורר | אפרם וגה | תפקיד ראשי; 13 פרקים |
| 2012 | סוכן מיוחד אוסו | נדב / מני גרסיה | דיבוב; פרק: "The Manny With the Golden Bear" |
| 2012 | איפה את, צ'לסי? | טומי | פרק: "Those Damn Yankees" |
| 2012 | גברים בעבודה | ארי ריקלדו | פרק: "Crazy for Milo" |
| 2013–2012 | פרברי הגיהנום | יוני | 2 פרקים |
| 2013–2012 | לגדל את הופ | ריקרדו מונטז | 4 פרקים |
| 2016–2014 | מצאת החמה עד צאת הנשמה: הסדרה | דון קרלוס מדריגל | תפקיד ראשי (עונות 2-1) תפקיד חוזר (עונה 3); 23 פרקים |
| 2014 | מטאדור | אורח במסיבה | ללא קרדיט; פרק: "Quid Go Pro" |
| 2015 | דו"ח מיוחד | וויל בלייק | תפקיד ראשי; 10 פרקים |
| 2016 | האנטומיה של גריי | קייל דיאז | 5 פרקים |
| 2016–הווה | NCIS | ניקולס "ניק" טורס | תפקיד ראשי (עונה 14– הווה) |
| 2017–2016 | החווה | אומברטו | 4 פרקים |
| 2017 | NCIS: ניו אורלינס | ניקולס "ניק" טורס | פרק: "Pandora's Box (Part II)" |
| 2018 | השבוע שעבר עם ג'ון אוליבר | בירד | פרק: "Crisis in Venezuela" |
| 2020 | Gentefied | רוב | פרק: "Casimiro" |
| 2022 | NCIS: הוואי | ניקולס "ניק" טורס | פרק: |
| 2023 | מופע שנות ה-90 | פז | 3 פרקים |
| TBA | זורו | זורו /דון דייגו דה לה וגה | סדרה עתידית של דיסני+ גם מפיק בפועל |
וילמוש מילר

| --- | --- |

 לידה:  11 במאי 1878 סובוטיצה, האימפריה האוסטרו-הונגרית 
 פטירה:  28 באפריל 1945 (בגיל 66) בודפשט, ממלכת הונגריה 
 מקום קבורה:  בית הקברות היהודי ברחוב קוזמה 
 לימודי רפואה:  אוניברסיטת אטווש לוראנד 
 תפקידים:  רופא, רופא ריאות 
 
וילמוש מילר (בהונגרית: Müller Vilmos;‏ סבאדקה, 11 במאי 1878 – בודפשט, ארז'בטווארוש, 28 באפריל 1945) היה דוקטור לרפואה (MD) יהודי-הונגרי, רופא ריאות, רופא ראשי, סופר, יועץ מועצה מלכותי, אחיו של העיתונאי והסופר ינה מולנאר (1880–1933).